Akademi Sains Pendang

Akademi Sains Pendang (ASP) atau dahulunya dikenali sebagai Sekolah Menengah Sains Pendang (PENDETA) ialah sebuah Sekolah Berasrama Penuh yang terletak di daerah Pendang, Kedah. Sekolah ini merupakan Sekolah Berasrama Penuh keenam dan juga Sekolah Menengah Sains keempat di negeri Kedah. Sekolah ini mula beroperasi secara rasmi pada 18 April 2021 dengan bilangan murid terawal seramai 88 orang.https://anyflip.com/gpwss/pfhc/basic

Sekolah ini merupakan sekolah pertama di bawah Kementerian Pendidikan yang menempatkan murid pintar berbakat di Malaysia. Sekolah ini juga merupakan sekolah pertama di Malaysia yang melaksanakan Program Pendidikan Pintar Cerdas, iaitu salah satu inisiatif dalam Pelan Pembangunan Pendidikan Malaysia (PPPM) 2013-2025 untuk memperkembangkan potensi murid terpilih secara optimum. Model pembelajaran sekolah ini merujuk sepenuhnya kepada model pembelajaran yang diasaskan di Kolej Genius @ Pintar UKM.INFO ASP

Berdasarkan maklumat terkini, Akademi Sains Pendang telah memperoleh Gred Purata Sekolah (GPS) sebanyak 0.38 dalam keputusan SPM 2024, di mana 10 orang calon berusia 16 tahun dan seorang calon 15 tahun telah berjaya memperoleh semua A. Terdapat dua orang calon yang memperoleh 9A+ iaitu Teoh You Le Dan Raymond Hwa Yee Pang.

 Rujukan 

Kategori:Sekolah berasrama penuh di Malaysia
Kategori:Sekolah menengah di Kedah
Kategori:Sekolah sains di Malaysia